**Urheiluseuran tietosuojaohje (malli)**

Tämä tietosuojaohje on tarkoitettu seuran toimijoille, hallituksen jäsenille, ohjaajille, valmentajille, tuomareille, joukkueenjohtajille sekä muille, jotka ovat mukana organisoimassa seuran toimintaa. Henkilöt, jotka käsittelevät seuran toiminnassa tarvittavia henkilötietoja, ovat velvollisia noudattamaan henkilötietojen käsittelyssä tietosuoja-asetusta, hyvää tietojenkäsittelytapaa, henkilöiden yksityisyyden suojaa sekä yleistä huolellisuutta.

Henkilötietojen keräämiselle on seurassa aina oltava toiminnan kannalta merkittävä peruste, mitä tietoja kerätään ja miksi? Henkilötietoja kerätään aina vain minimitiedon verran. Henkilötietoja käsitellään aina luottamuksellisesti ja niitä säilytetään suojattuna. Henkilötietoja kerättäessä, henkilölle on kerrottava, miksi hänen tietojaan kerätään ja mihin niitä käytetään. Tiedon keräysvaiheessa voidaan viitata seuran yleisiin tietosuojakäytäntöihin, jotka löytyvät seuran nettisivuilta.

**Tietoturvaohjeet, joiden noudattamista seura velvoittaa toimijoiltaan:**

* Mikäli käsittelet luottamuksellisia paperiaineistoja, huolehdi niiden asianmukaisesta säilyttämisestä ja hävittämisestä.
* Vanhentuneet, turhat ja virheelliset tiedot on tuhottava asianmukaisesti.
* Älä lähetä sähköpostissa henkilöiden henkilötunnuksia tai muuta arkaluontoista tietoa.
* Sinulla on rekisterien katselu- ja käyttöoikeus ainoastaan tehtäviesi edellyttämiin tietoihin.
* Kaikkien seuran toiminnassa käytettävien tietokoneiden on oltava ajantasaisesti suojattu
* Toiminnassa saatuja henkilötietoja ei saa jakaa ulkopuolisille
* Rekisteröidyllä on oikeus pyytää itseään koskevia tietoja joko luovutettavaksi tai tarkastettavaksi. Ennen tietojen luovuttamista on aina varmistuttava tiedustelijan henkilöllisyydestä.
* Havaitsemistasi tietovuodoista, tietosuojarikkomuksista tai sellaisen yrityksistä tulee ilmoittaa välittömästi seuran hallitukselle.

Olen ymmärtänyt tietosuojaohjeen ja sitoudun noudattamaan ohjetta

Nimi:

Tehtävä seurassa:

Päiväys:

Allekirjoitus: